Reformen blev gennemført 15. januar 2017, ti år efter etableringen af Movia.<ref>[https://www.moviatrafik.dk/presse/presse-og-nyheder?vis=371131711213969 ''Enklere priser på vej i bus, tog og metro''], pressemeddelelse fra Movia, 13. oktober 2016.</ref> Takst Sjælland, som det blev kaldt, betød, at der nu kun var et i stedet for fire takstsystemer i Movias område. Det nye system byggede på, at rejsekort altid var billigere end billetter, men at periodekort stadig kunne betale sig ved mere end 13 tur/retur-rejser om måneden på samme strækning.<ref>[https://dinoffentligetransport.dk/zoner-og-priser/takst-sjaelland/ ''Takst Sjælland''], Din Offentlige Transport. Besøgt 22. november 2021.</ref> Til gengæld forsvandt alle zoner-reglerne for almindelige passagerer i Hovedstadsområdet og på Vestsjælland, så de fremover skulle betale for rejsens længde. Årsagen var at det ville blive for dyrt med alle zoner-kort til hele Movias område.<ref name="Alle">[https://www.moviatrafik.dk/presse/presse-og-nyheder?vis=840160312017089 ''Farvel til alle zoners kort''], Movia, 28. oktober 2016.</ref> På Sydsjælland, Lolland og Falster blev antallet af takstzoner udvidet fra 52 til 63, så de fik samme størrelse som på Vestsjælland.<ref name="Enklere" />
Historie Foreninger Organisationer